钦定古今图书集成/理学汇编/学行典/第247卷 > 毕木
## 钦定古今图书集成/理学汇编/学行典/第247卷 > 毕木

按《济南府志》：“毕木，号舜石，淄川人。读书多妙解，补增
生。再困棘闱，年甫三旬，遂弃青衿，不复顾事父母，竭
力承志，务得欢心。及殁，仪节悉效家礼。又立祠肖遗
像，并肖己像侍侧，如事生仪。岁时率子侄瞻拜，立责
善簿，朔望分别登记。其序略曰：‘父子之闲不责善子
舆氏，盖激于父之愎谏，子之非类者言之中才之养几谏之事，亦何莫非善用其责善者。有子八人，二登
甲，一登科，一明经，一食饩。馀青衿，皆莫不痛自砥砺，
居为良士，出为名臣，庭训力也。中遭家难，雁行为仇
所螫木，毅然御侮，不惮，跋涉千里，拯出于危者三人。
平生自矢，以不居闲、不放债、不攻煤井三事，守之终
身。里人贷粟，值岁歉，焚券可数百缗。晚号“黄发翁”，著
有《黄发翁集》行于世。